**ՀԻՄՆԱՎՈՐՈՒՄ**

**«էԼԵԿՏՐՈՆԱՅԻՆ ՀՍԿՈՂՈՒԹՅԱՆ ՄԻՋՈՑՆԵՐԻ ԿԻՐԱՌՄԱՆ ԵՎ ՖԻՆԱՆՍԱՎՈՐՄԱՆ, ԻՆՉՊԵՍ ՆԱԵՎ ԷԼԵԿՏՐՈՆԱՅԻՆ ՀՍԿՈՂՈՒԹՅԱՆ ՀԱՄԱԿԱՐԳԻ ՏՎՅԱԼՆԵՐԻ ՇՏԵՄԱՐԱՆԸ ՎԱՐԵԼՈՒ, ՏՎՅԱԼՆԵՐԻՑ ՕԳՏՎԵԼՈՒ ԿԱՐԳԸ ՍԱՀՄԱՆԵԼՈՒ ՄԱՍԻՆ»**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1․ Ընթացիկ իրավիճակը և իրավական ակտի ընդունման անհրաժեշտությունը․**

Նախագիծը նախապատրաստվել է 2023 թվականի մարտի 22-ին ընդունված՝ «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» օրենքում լրացումներ կատարելու մասին» ՀՕ-109-Ն օրենքի և ՀՀ վարչապետի 2023 թվականի մայիսի 4-ի՝ «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» օրենքում լրացումներ կատարելու մասին» **օրենքի կիրարկումն ապահովող միջոցառումը հաստատելու մասին» N 473-Ա որոշման 1-րդ կետի կատարումն ապահովելու նպատակով:**

**2․ Կապը ռազմավարական փաստաթղթերի հետ․**

Նախագծի ընդունումը չի բխում ռազմավարական փաստաթղթերից:

**3․ Առաջարկվող կարգավորման բնույթը**․

Նախագիծով առաջարկվում է կարգավորման ենթարկել «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» օրենքում լրացումներ կատարելու մասին» 2023 թվականի մարտի 22-ին ընդունված ՀՕ-109-Ն օրենքի 2-րդ հոդվածի կատարումը, այն է՝ Էլեկտրոնային հսկողության միջոցների կիրառման և ֆինանսավորման, ինչպես նաև էլեկտրոնային հսկողության համակարգի տվյալների շտեմարանը վարելու, տվյալներին առնչվող իրավահարաբերությունները։

**4. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները․**

Նախագծի ընդունման արդյունքում լրացուցիչ ֆինանսական միջոցների հատկացման, ինչպես նաև պետական բյուջեի եկամուտներում և ծախսերում փոփոխություններ կատարելու անհրաժեշտության վերաբերյալ տեղեկատվություն առկա չէ, քանի որ լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում ակնկալվող փոփոխությունների վերաբերյալ ֆինանսական տեղեկանք հնարավոր է տրամադրել թվով 100 զույգ ձեռնաշղթաների (էլեկտրոնային հսկողության միջոցներ) ապրանքատեսակի գնային առաջարկի (արժեքի) առկայության դեպքում։

**5. Նախագծի մշակման գործընթացում ներգրավված ինստիտուտները․**

Նախագիծը մշակվել է ՀՀ ներքին գործերի նախարարության կողմից։

**6. Ակնկալվող արդյունքը․**

**Նախագծի** ընդունման արդյունքում **կապահովվի** «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» օրենքում լրացումներ կատարելու մասին» օրենքով սահմանված պահանջը, մասնավորապես՝ կսահմանվի էլեկտրոնային հսկողության միջոցների կիրառման և ֆինանսավորման, ինչպես նաև էլեկտրոնային հսկողության համակարգի տվյալների շտեմարանը վարելու, տվյալներից օգտվելու կարգը։